Budism sündis Indias umbes 2500 aastat tagasi. Kahe sissejuhatava loengu eesmärgiks ongi püüda natuke lahti seletada kaht küsimust: miks just Indias ja miks just siis sündis selline inimene nagu Buddha ja selline õpetus, mida on hakatud hiljem, tegelikult alles üsna hiljuti, nimetama budismiks. Indias ei ole seda õpetust kunagi budismiks nimetatud, selle nime andsid talle Euroopa  päritolu õpetlased alles paarsada aastat tagasi. Läänes on kombeks kõiki õpetusi nimetada mingiks -ismiks, nii sai ka Buddha ...